A japán nagydíjon a sportfelügyelők a versenyt követően kivizsgálta Vitantonio Liuzzi manőverét, aki sárga zászló hatálya alatt előzte meg az 55. körben spykeres versenytársát, Adrian Sutilt. A Scuderia Toro Rosso versenyzője, aki csapata első pontját szerezte volna az idei szezonban, mindezek tudatában 25 másodperces időbüntetést kapott, így a nyolcadik helyet Adrian Sutil örökölte. Így Liuzzi helyett immáron a német versenyző mondhatja el magáról, hogy megszerezte csapata első egységét a 2007-es szezonban.